鄧麗欣（Stephy）﹑陳嘉寶﹑少爺占及黃心美等，將參與ViuTV下半年全新劇集及綜藝節目，今天（27日）他們出席《ViuTV年中無休2024節目發布會》。由Stephy擔任評判美國授權製作的才藝選秀節目《HONG KONG'S GOT TALENT》甚有噱頭。
Stephy於新節目中擔任評判，問到評分準則，她說：「我覺得自己好難捉摸，如參賽者係小朋友或寵物，我一定會偏心，不過就好怕自己經常被感動到喊講唔到嘢，相信要控制自己情緒，我有經歷過女團出身，好明白嗰種練習辛苦同緊張，如有機會我都會忍唔住上台，跟參賽者互動，鼓勵佢哋。」
陳嘉寶擔任節目主持，她表示多謝媽媽從小訓練到他們沒有懶音，可以推廣到廣東話，她說：「好開心，第一次睇呢個美國版節目，係超鍾意由超模當主持，細個曾因對方立志做模特兒，日日跳高希望自己高啲，但跳足10個月都冇效而放棄，不過都做到𡃁模，世事無絕對，雖然𠵱家已經唔𡃁。」